**Cioburi**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cioburi

...

Cei mai mulți scriu despre ei,

Că sunt sau nu-s, că fac și dreg,

Că sunt flăcări, că-s scântei,

Ce scriu, doar ei înțeleg!

...

Și mie-mi place să scriu,

Dar eu nu scriu despre mine,

Că aș scrie prea puține,

Dar, mă bucur că sunt viu,

Mă bucur că sunt cu tine,

Sunt cu tine-n lumea noastră,

Cu flori frumoase în fereastră,

Cu păpușele croșetate,

Și nopți albastre minunate!

...

Scriu că suntem împreună,

Și adunăm noapte de noapte

Când bolta-i clară și senină,

Cioburi din stelele de lapte

Și raze calde de lumină

Ascunse-n cioburi mici de lună!